2018 Releases : Oor Grense: 'n Lewe in die media in 'n tyd van verandering
Oor Grense: 'n Lewe in die media in 'n tyd van verandering
Koop Oor Grense heir:
Ton Vosloo is een van die mees gerekende koerant- en sakemanne in Suid-Afrika. Onder sy leiding het Naspers gegroei van 'n Suid-Afrikaanse gedrukte mediamaatskappy tot 'n internasionale mediareus met uitgebreide belange in lande soos China, Rusland, Pole en Brasilië. In Oor grense vertel dié koerantman en publieke figuur van 'n lewe aan die stuur van Naspers in 'n tyd van groot veranderinge in die mediawêreld en die politiek.
Vosloo is in 1937 in Uitenhage gebore en het reeds op skool sportverslae vir streekskoerante geskryf. Daarna begin sy loopbaan in die media: As jong joernalis word hy bevorder tot parlementêre korrespondent, waarna hy aangestel word as die redakteur van die gewilde Afrikaanse dagblad Beeld. In 1970 ontvang hy 'n navorsingsbeurs om as Nieman-genoot aan die Harvard-universiteit te studeer en dit is hier waar hy toenemend bewus word van apartheid se onvolhoubaarheid.
In 1983 word Vosloo Naspers se besturende direkteur en stel hy homself dit ten doel om die maatskappy te vernuwe. Op kommersiële front stig Vosloo – saam met Koos Bekker en ander mediamaatskappye – M-Net, die land se eerste betaaltelevisiekanaal. In 1992 word Vosloo voorsitter van Naspers met Bekker as sy opvolger. Die suksesse in die Naspers-verhaal duur voort, maar kan veral toegeskryf word aan Vosloo se leierskap.
Ton Vosloo is in murg en been 'n koerantman. Hy het op skool reeds sportberigte vir gemeenskapskoerante geskryf en as jong man as parlementêre korrespondent gewerk. In 1970 was hy die Nieman-genoot aan Harvard Universiteit. Vosloo word in 1977 as redakteur van Beeld aangewys en beklee die pos tot 1983 toe hy die besturende direkteur van Naspers word. Tussen 1992 en 1997 was hy die uitvoerende hoof van Naspers en tussen 1997 en 2015 nie-uitvoerende hoof van die direksie. Vandag is Vosloo die voorsitter van die trust van die Kaapse Filharmoniese Orkes. Drie eredoktorsgrade is aan hom toegeken.